Uredba Komisije (ES) št. 2326/97

z dne 25. novembra 1997

o spremembi Uredbe (EGS) št. 32/82 o določitvi pogojev za dodeljevanje posebnih izvoznih nadomestil za goveje in telečje meso

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 2222/96 [2], in zlasti člena 13(12) Uredbe,

ker Uredba Komisije (EGS) št. 32/82 [3], kakor je bila nazadnje spremenjena z Uredbo (EGS) št. 3169/87 [4], določa pogoje za dodeljevanje posebnih izvoznih nadomestil za goveje in telečje meso;

ker se lahki trupi in nerazkosane zadnje četrti odraslega moškega goveda pogosto predložijo z nekaj pripadajoče drobovine; ker slednja ne izpolnjuje pogojev za namene dodeljenih nadomestil; ker naj se torej sprejmejo določbe, da se masa takih trupov in zadnjih četrti ustrezno popravi, kadar na njih ostanejo jetra in/ali ledvice;

ker naj se zaradi jasnosti določi, da je treba potrdilo iz Priloge, ki se predloži ob zaključku carinskih formalnosti za izvoz, poslati po upravnih poteh agenciji, pristojni za izplačilo nadomestil po zaključku navedenih formalnosti;

ker sta bili uredbi Komisije (EGS) št. 798/80 [5], kakor je bila nazadnje spremenjena z Uredbo (EGS) št. 471/87 [6], in (EGS) št. 2730/79 [7], kakor je bila nazadnje spremenjena z Uredbo (EGS) št. 1180/87 [8], razveljavljeni z Uredbo Komisije (EGS) št. 3665/87 z dne 27. novembra 1987 o določitvi skupnihpodrobnih pravil za uporabo sistema izvoznih nadomestil za kmetijske proizvode [9], kakor je bila nazadnje spremenjena z Uredbo (ES) št. 2114/97 [10]; ker naj se zato sklicevanja na te uredbe posodobijo v tej uredbi;

ker lahko od začetka veljavnosti Sporazuma o kmetijstvu, sklenjenega v okviru urugvajskega kroga, Komisija spremlja količine, za katere se odobrijo posebna nadomestila, pri čemer uporabi izvozna dovoljenja; ker se zato lahko opusti sporočanje držav članic, predvideno v členu 4a Uredbe (EGS) št. 32/82;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Uredba (EGS) št. 32/82 se spremeni:

1. členu 1 se doda naslednji odstavek 3:

"3. Kadar se trupi ali nerazkosane zadnje četrti predstavijo skupaj z jetri in/ali ledvicami, se masa trupa zmanjša za:

- 5 kg za jetra in ledvice skupaj,

- 4,5 kg za jetra,

- 0,5 kg za ledvice.";

2. prvi in drugi pododstavek člena 2(2) se nadomestita z naslednjima:

"2. Ta dokaz se zagotovi s potrdilom, katerega vzorec je dan v Prilogi in ki ga na zahtevo zadevne stranke izda intervencijska agencija ali katerikoli drug organ, ki ga v ta namen imenuje država članica, v kateri so bile živali zaklane. Dokument se predloži carinskim organom ob zaključku carinskih formalnosti za izvoz in se po upravnih poteh pošlje agenciji, pristojni za izplačilo nadomestila po zaključku navedenih formalnosti. Te formalnosti se zaključijo v državi članici, v kateri so bile živali zaklane.

Kadar pa proizvodi spadajo pod režime iz člena 5 Uredbe Sveta (EGS) št. 565/80 [11], je treba potrdilo iz prejšnjega pododstavka predložiti carinskim organom ob zaključku carinskih formalnosti iz člena 25(2) Uredbe Komisije (EGS) št. 3665/87 [**] UL L 351, 14.12.1987, str. 1.. Ne glede na navedeno uredbo, se postopki iz člena 28(4)(b), (c) in (d) Uredbe (EGS) št. 3665/87 ne odobrijo, kadar se uporablja ta pododstavek.";

3. v drugem odstavku člena 3 se "člen 5 Uredbe (EGS) št. 2730/79" nadomesti s "člen 34 Uredbe (EGS) št. 3665/87";

4. člen 4a se črta;

5. Priloga se nadomesti s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. novembra 1997

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 296, 21.11.1996, str. 50.

[3] UL L 4, 8.1.1982, str. 11.

[4] UL L 301, 24.10.1987, str. 21.

[5] UL L 87, 1.4.1980, str. 42.

[6] UL L 48, 17.2.1987, str. 10.

[7] UL L 317, 12.12.1979, str. 1.

[8] UL L 113, 30.4.1987, str. 27.

[9] UL L 351, 14.12.1987, str. 1.

[10] UL L 295, 29.10.1997, str. 3.

[11] UL L 62, 7.3.1980, str. 5.

--------------------------------------------------

PRILOGA

+++++ TIFF +++++

--------------------------------------------------